Ze Esatek! (albuma)

Ze Esatek! albuma Ze Esatek! taldearen estudioko lehen albuma da. 2010eko martxoaren 4an kaleratu zuten. Ze Esatek! taldeak Ska, reggaea, zingaroa eta rocka konbinatzen zituen festa-giroan eta bere estilo konprometituarekin. Musikari etekina atera nahi zioten festan eta dantzan. Taldearen helburuak dibertimendua eta olgetako gogoa ziren, garai bateko haize freskoa barrukoa berotzeko.

Ze Esatek! taldearen aurreneko lan honek ez du izenburu berezirik; homonimoa da. Ze Esatek! da taldea, Ze Esatek! da albuma, eta Ze Esatek! da albumeko azken abestia. Hiru horien izenak berdinak dira: Ze Esatek!

Disko honek Ze Esatek! taldearen kontzertuetan ospetsu bihurtu diren abestiak biltzen ditu, hala nola, "Kantuz Eskertu",   "Zu Gabe",  "Gauaren Erregina", edota "Anabasa".

Diskoa Hazparnen, Lapurdin, grabatu zuten Paxkal Etxepare teknikari eta Ikus taldeko gitarra-jolearen laguntzarekin. Bordeleko Globe Audio Studioan egin zuten masterizazioa, 2009ko abenduan eta 2010eko urtarrilean.

 Abesti zerrenda 

 Lankideak 
 Mikel Albisu - ahotsak, txalaparta
 Jabier Rodil - ahotsak
 Xabier Arakama - trikitia, txalaparta
 Iñaki Rodriguez 'Vierbu' - gitarra
 Julen Valderrama - gitarra, ahotsak
 Unai Arzelus - baxua
 Unai Frantsesena - bateria
 Antton Albizu - tronpeta
 Alexander Arrieta - saxofoia
 Frank Lopepé - tronboia

 Erreferentziak 

 Kanpo estekak 

Kategoria:Ze Esatek! taldearen albumak